CELEX: 32004D0289
Language: hr
Date: 2004-03-22 00:00:00
Title: 2004/289/EZ: Odluka Vijeća od 22. ožujka 2004. o djelomičnom puštanju uvjetne 1 milijarde eura, u okviru Devetog Europskog fonda za razvoj, za suradnju s afričkim, karipskim i pacifičkim zemljama kako bi se osnovali vodni objekti

11/Sv. 114
            
            
               HR
            
            
               Službeni list Europske unije
            
            
               278
            
         32004D0289
   
               L 094/57
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 22. ožujka 2004.
   o djelomičnom puštanju uvjetne 1 milijarde eura, u okviru Devetog Europskog fonda za razvoj, za suradnju s afričkim, karipskim i pacifičkim zemljama kako bi se osnovali vodni objekti
   (2004/289/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310., u vezi s drugim podstavkom članka 300. stavka 2.,
   uzimajući u obzir članak 1. Unutarnjeg sporazuma između predstavnika vlada država članica, koji su se sastali u okviru Vijeća, o potrebnim mjerama i postupcima za primjenu Sporazuma o partnerstvu AKP–EZ-a (1),
   uzimajući u obzir Sporazum o partnerstvu AKP-EZ-a, potpisan u Cotonou 23. lipnja 2000.,
   uzimajući u obzir Unutarnji sporazum o financijskoj i administrativnoj pomoći Zajednice na temelju Financijskog protokola uz Sporazum o partnerstvu AKP–EZ-a, potpisan 18. rujna 2000., a posebno njegov članak 2. stavak 2. (Unutarnji sporazum),
   uzimajući u obzir prijedlog Komisije,
   budući da:
   
               (1)
            
            
               U skladu sa stavkom 1. Financijskog protokola uz Sporazum o partnerstvu AKP-EZ-a (Financijski protokol), razdoblje koje pokriva Financijski protokol iznosi pet godina, počevši od 1. ožujka 2000. Stavak 5. Financijskog protokola određuje da li njegov ukupan iznos, dodan prenesenim sredstvima od prijašnjih Europskih fondova za razvoj (EDF), obuhvaća razdoblje od 2000. do 2007.
            
         
               (2)
            
            
               U skladu s člankom 2. stavkom 2. Unutarnjeg sporazuma, kao i Deklaracijom EU-a o Financijskom protokolu, priloženom kao Deklaracija XVIII. uz Sporazum o partnerstvu AKP–EZ-a, od ukupnog iznosa od 13,5 milijarde eura Devetog EDF-a za afričke, karipske i pacifičke države (države AKP-a), pušten je samo iznos od 12,5 milijarde eura nakon stupanja na snagu Financijskog protokola 1. travnja 2003. Ovaj iznos podijeljen je na tri dijela: 9,259 milijarde eura za dugoročan razvoj, 1,204 milijarde eura za regionalnu suradnju i integraciju i 2,037 milijarde eura za investicijski instrument.
            
         
               (3)
            
            
               U skladu s člankom 2. stavkom 2. Unutarnjeg sporazuma, iznos od 1 milijarde eura može biti pušten samo nakon revizije poslovanja koju 2004. godine poduzima Vijeće, na temelju prijedloga Komisije. Stavak 7. Financijskog protokola, kao i Deklaracija XVIII., utvrđuju da se revizijom poslovanja procjenjuje stupanj unovčenih obveza i isplata.
            
         
               (4)
            
            
               Stupanj obveza i isplata na kraju 2003. godine u vezi s predviđanjima koje je predstavila Komisija za razdoblje od 2004. do 2007. pokazuju da sredstva Devetog EDF-a mogu u potpunosti biti pouzdana, i prva tranša uvjetne milijarde može biti puštena na temelju izvršenja do datuma.
            
         
               (5)
            
            
               Dana 19. svibnja 2003. godine, Vijeće je prepoznalo potrebu za mobilizacijom značajnog dijela sredstava za opskrbu vodom i sanitaciju, te je pozvalo Komisiju da sastavi prijedloge za raspravu unutar EU-a i Vijeća ministara zemalja AKP–EZ-a.
            
         
               (6)
            
            
               Važno je razmotriti financijske potrebe za postizanje milenijskih razvojnih ciljeva opskrbe vodom i sanitacije, te potrebe za inovativnim instrumentima za dobivanje dodatnih sredstava u tu svrhu,
            
         ODLUČILO JE:
   Članak 1.
   Vijeće je suglasno s osnivanjem vodnih objekata za države AKP-a.
   Članak 2.
   Vijeće je suglasno uzeti u obzir iznos od 500 milijuna eura od uvjetne 1 milijarde eura iz članka 2. stavka 2. Unutarnjeg sporazuma, za vodne objekte.
   Prva dodijeljena sredstava u iznosu od 250 milijuna eura puštaju se i raspodjeljuju kako slijedi:
   
               1.
            
            
               185 milijuna eura za pomoć dugoročnom razvoju, iz članka 2. stavka 1. točke (a) Unutarnjeg sporazuma, kao i stavke 3. točke (a) Financijskog protokola, čime se ukupni iznos penje na 9,444 milijardi eura;
            
         
               2.
            
            
               24 milijuna eura za regionalnu suradnju i integraciju, iz članka 2. stavka 1. točke (b) Unutarnjeg sporazuma, kao i stavka 3. točke (b) Financijskog protokola, čime se ukupni iznos penje na 1,228 milijardi eura;
            
         
               3.
            
            
               41 milijuna eura za investicijski instrument, iz članka 2. stavka 1. točke (c) Unutarnjeg sporazuma, kao i stavka 3. točki (c) Financijskog protokola, čime se ukupni iznos penje na 2,078 milijardi eura.
            
         Članak 3.
   Vijeće donosi odluku, do ožujka 2005., na temelju ishoda srednjoročne revizije strategija države i revizije poslovanja Vijeća Europskog fonda za razvoj do kraja 2004.:
   
               1.
            
            
               o mobilizaciji druge raspodjele 250 milijuna eura;
            
         
               2.
            
            
               o korištenju preostalih 500 milijuna eura od uvjetne 1 milijarde eura iz članka 2. stavka 2. Unutarnjeg sporazuma u svrhe koje treba dogovoriti.
            
         Članak 4.
   Ova je Odluka upućena Vijeću ministara zemalja AKP-a.
   Članak 5.
   Ova Odluka stupa na snagu na dan donošenja.
   
      Sastavljeno u Bruxellesu 22. ožujka 2004.
      
         
            Za Vijeće
         
         
            Predsjednik
         
         B. COWEN
      
   
   
      (1)  SL L 317, 15.12.2000., str. 376.